 SON: Aṣọ ọmọ iléèwé tó n fa jẹjẹrẹ n bẹ lọjà ní Nàìjíríà Àwọn iléèṣẹ tó n lo èròjà nàá ní china ni Sing Shun Fat School-Clothier Company àti Zenith Uniform Company. Ajọ Standard Organisation of Nigeria, SON, sọ pé àwọn aṣọ ọmọ ileewe kan tí àwọn òntàjà n kó wọ orílẹ-èdè Nàìjíríà láti China, ní àpọjù aró kan tí wọn n pè ní azo. Aró azo ni àwọn iléèṣẹ tó n ṣe aṣọ lórílẹ-èdè China àti àwọn mi i nlò. Arsenal, Chelsea gba ìdájọ lórí ìdíje Europa Buhari, Merkel fọwọ sí àdéhùn lórí ìrìnàjò ọmọ Nàìjíríà sí Germany PVC: Ṣé a ṣẹ jọba la ṣe ń jìyà lóri káádì ìdìbò ni? Àjọ nàá lójú òpó ayélujára rẹ sọ pé àwọn èròjà kan maa n jáde lára azo, tó sì le fa jẹjẹrẹ, tó bá fi dàpọ mọ òógùn ara ènìyàn. SON ṣàlàyé pé wọn ti fi òfin de azo ní ọpọlọpọ orílẹ-èdè, ṣùgban àwọn iléèṣẹ méjì kan lórílẹ-èdè China ṣi n lò ó. Àwọn iléèṣẹ nàá ni Sing Shun Fat School-Clothier Company àti Zenith Uniform Company. Ẹwẹ, àjọ SON ní kí gbogbo àwọn tó bá fẹ kó aṣọ àwọn ọmọ iléèwé wọlé sí Nàìjíríà kọkọ sọ fún àwọn, kí àwọn le ṣe ìwádíì rẹ kí wọn tó ò ko wọ Nàìjíríà. Ọpọlọpọ iléèwé ìjọba àti aládàáni ló n ra aṣọ tí àwọn ọmọ iléèwé wọn n wọ láti orílẹ-èdè China. : Àjọ tó n ṣe àyẹwò bí àwọn nkan èlò tí wọn nko wọ Nàìjíríà láti ilẹ òkèérè, tó fi mọ èyí tí wọn n ṣe lábẹlé, ṣe pójú owó sí, SON, ní àwọn aṣọ ọmọ iléèwé kan tó le fa àìsàn jẹjẹrẹ ti wọlé sí Nàìjíríà. 